சுத்தசிவ அனுபவமாய் விளங்கியதெள் ளமுதே தூயநடத் தரசேயென் சொல்லுமணிந் தருளே. பாடல்: 82 (உண்ணுகின்ற) உண்ணுகின்ற வூன்வெறுத்து வற்றியும்புற் றெழுந்தும் ஒருகோடிப் பெருந்தலைவர் ஆங்காங்கே வருந்திப் பண்ணுகின்ற பெருந்தவத்தும் கிடைப்பரிதாய்ச் சிறிய பயல்களினுஞ் சிறியேற்குக் கிடைத்தபெரும் பதியே நண்ணுகின்ற பெருங்கருணை அமுதளித்தென் உளத்தே நானாகித் தானாகி அமர்ந்தருளி நான்தான் எண்ணுகின்றபடியெல்லாம் அருள்கின்ற சிவமே இலங்குநடத் தரசேயென் னிசையுமணிந் தருளே! பாடல்: 83 (கொள்ளைவினைக்) கொள்ளைவினைக் கூட்டுறவால் கூட்டியபல் சமயக் கூட்டமுமக் கூட்டத்தே கூவுகின்ற கலையும்